Buøy vanntårn

Buøy vanntårn er et vanntårn på Dalehaugen på Buøy som ble bygd i 1920. Tårnet er 17,5 meter høyt og har en diameter på 3 meter.

Tårnet ble tegnet av stadsarkitekt Westbye og bygget som trykktank etter at Buøy fikk undervannsledning fra Stavanger i 1919. Det ble oppført av Stavanger Cementvarefabrik. Tårnet var i bruk fram til 1950-årene.
Tårnet står på Dalehaugen som er det høyeste punktet på Buøy og ligger 31 meter over havet. Dalehaugen har sitt navn etter familien Dale som i mange generasjoner eide Dale-haugen. Skogen her ble plantet i 1905.

Tårnet brukes ikke lenger som en del av vannforsyningen, men er nå Buøys fremste landemerke. Under 2. verdenskrig ble tårnet malt i kamuflasjefarger. I 1995 ble tårnet restaurert og malt. I 2008 ble det montert belysning ved tårnet. Øverst på tårnet er det en værhane med motivet «Moren og gutten ved vannposten».

Litteratur 

Byggverk i Stavanger
Byggverk fullført i 1920